《八声甘州 淮阴晚渡》
清代·杜文澜

尚依稀、认得旧沙鸥，三年路重经。问堤边瘦柳，春风底事，减却经莺。

十里愁芜悽碧，旗影淡孤城。谁倚山阳笛，并入鹃声。

空剩平桥戍角，共归潮呜咽，似恨言兵。坠营门白日，过客阻扬舲。

更休上、江楼呼酒，怕夜深、野哭不堪听。还飘泊，任王孙老，匣剑哀鸣。

作者简介：（1815—1881）清浙江秀水人，字小舫。入赀为县丞。官至江苏道员、署两淮盐运使。曾赞画镇压太平军，为曾国藩所倚重。有《曼陀罗阁琐记》、《采香词》、《万红友词律校勘记》、《古谣谚》、《平定粤寇记略》、《江南北大营纪事》。